ເຈົ້າໜ້າທີ່ ພວມສືບສວນ ກ່ຽວກັບ ຍານອະວະກາດ ເອກະຊົນ ທີ່ຕົກ ຢູ ແຄລີຟໍເນຍ
ເຈົ້າໜ້າທີ່ ຂອງສະຫະລັດ ພວມສືບສວນ ເບິ່ງອຸບັດຕິເຫດ ທີ່ຍານອະວະກາດ ເອກກະຊົນ ໄດ້ຕົກ ຢູ່ລັດແຄລີຟໍເນຍ ເມື່ອວັນສຸກວານນີ້.
ເຈົ້າໜ້າທີ່ຂອງສະຫະລັດ ພວມທຳການສືບສວນ ເບິ່ງອຸບັດຕິ ເຫດຂອງຍານອະວະກາດທ່ອງທ່ຽວລຳນຶ່ງ ທີ່ໄດ້ຕົກຢູ່ລັດແຄ ລີຟໍເນຍໃນມື້ວັນສຸກວານນີ້ທີ່ເຮັດໃຫ້ນັກບິນຄົນນຶ່ງເສຍຊີວິດ ແລະອີກຄົນນຶ່ງໄດ້ຮັບບາດເຈັບສາຫັດ ຍານອະວະກາດທີ່ມີຊື່ວ່າ SpaceShip Two ໄດ້ປະສົບອຸບັດ ຕິເຫດຕົກ ຫລັຈາກຖືກປ່ອຍອອກຈາກເຮືອບິນ ໃນລະຫວ່າງ ການບິນທົດລອງ ຢູ່ເໜືອທະເລຊາຍ Mojave ເຈົ້າໜ້າທີ່ເວົ້າວ່າ ນັກບິນທີ່ບາດເຈັບໄດ້ດີດຕົວອອກຈາກຍານ ອະວະກາດເອກະຊົນ ຂອງບໍລິສັດ Virgin Galactic ກ່ອນທີ່ ຍານດັ່ງກ່າວປະສົບອຸບັດຕິເຫດຕົກ ລາຍງານຂ່າວໂທລະພາບສະແດງໃຫ້ເຫັນວ່າ ຊິ້ນ ສ່ວນຂອງຍານອະວະກາດລຳນີ້ ໄດ້ຢັ່ງຢາຍຢູ່ຕາມພຸ່ມໄມ້ຂອງທະລຊາຍ ທາງກ້ຳເໜືອ ຂອງນະຄອນ Los Angeles ບໍລິສັດ Virgin Galactic ທີ່ກໍຕັ້ງຂຶ້ນມາ ໂດຍມະຫາເສດຖີພັນລ້ານ ຊາວອັງກິດ ທ່ານ Richard Branson ກ່າວວ່າຕົນຈະດຳເນີນງານຮ່ວມກັບພວກເຈົ້າໜ້າທີ່ກ່ຽວຂ້ອງເພື່ອ ລົງຄວາມເຫັນວ່າ ແມ່ນຫຍັງຄືສາເຫດທີ່ພາໃຫ້ຍານອະວະກາດລຳນີ້ຕົກ ທ່ານ Bran- son ພວມພົບປະກັບບັນດາທີມງານອະວະກາດຂອງທ່ານ ທີ່ທະເລຊາຍ Mojave ໃນ ວັນເສົາມື້ນີ້ ພວກນັກບິນທັງສອງ ເປັນນັກບິນ ບິນທົດລອງຂອງບໍລິສັດ Scaled Composites ຊຶ່ງ ເປັນສາຂາຂອງບໍລິສັດ Northrop Gruman ທີ່ພົວພັນໃນໂຄງການນີ້ ບໍລິສັດ Scaled Composites ເວົ້າວ່າ ຖ້ຽວບິນທີ່ປະສົບອຸບັດຕິເຫດດັ່ງກ່າວນີ້ແມ່ນໄດ້ ໃຊ້ເຊື້ອໄຟຈະຫຼວດໃໝ່ເປັນເທື່ອທຳອິດ ທີ່ໄດ້ທົດລອງປະສົບຜົນສຳເລັດມາແລ້ວຢູ່ພາກ ພື້ນດິນ ບໍລິສັດ Virgin Galactic ມີແຜນການ ທີ່ຈະຂາຍປີ້ ເພື່ອເດີນທາງ ອອກໄປນອກອະວະ ກາດປະມານ 100 ກິໂລແມັດຫ່າງຈາກໂລກ ໂດຍຍານອະວະກາດ SpaceShip Two ພວກຜູ້ໂດຍສານຈະມີເວລາຫລາຍໆນາທີຢູ່ໃນສະພາບສູນຍາກາດຫຼືບໍ່ມີນ້ຳໜັກກ່ອນທີ່ ຈະກັບຄືນສູ່ໂລກ ນີ້ເປັນອຸບັດຕິເຫດຄັ້ງທີສອງຂອງບໍລິສັດອະວະກາດເອກະຊົນຂອງສະຫະລັດໃນສັບປະ ດານີ້ ເມື່ອວັນອັງຄານຜ່ານມາ ຍານອະວະກາດເອກະຊົນທີ່ບໍ່ມີຄົນຂັບລຳນຶ່ງ ທີ່ລຳລຽງ ສຳພາລະແລະເຄື່ອງຂອງ ໄປຍັງສະຖານີອະວະກາດນາໆຊາດ ກໍໄດ້ເກີດລະເບີດບໍ່ເທົ່າ ໃດວິນາທີຫລັງຈາກທະຍານຂຶ້ນຈາກຖານສົ່ງຂອງອົງການອະວະກາດສະຫະລັດຫຼືນາຊ້າ ທີ່ລັດເວີຈີເນຍ